Pokémon Ruby at Sapphire

Ang Pokémon Bersyong Ruby at Bersyong Sapphire ay ang ikatlong laro ng matagumpay na larong bidyo na Pokémon. Ito ay nilikha at ginawa ng Game Freak at inilathala ng Nintendo para sa konsolang Game Boy Advance. Ang dalawang larong ito ay unang inilabas sa Hapon noong katapusan ng 2002 at nilabas din sa Hilagang Amerika, Australya at Europa noong 2003. Ang mas pinag-inam na bersyon ng dalawang ito, ang Pokémon Emerald, ay inilabas noong 2004. Ang mga larong Pokémon Ruby, Pokémon Sapphire, Pokémon Emerald, Pokémon FireRed at LeafGreen ay ang mga larong bidyo ng Pokémon na bumubuo sa tinatawag na seryeng advanced generation.
Ang paraan ng paglalaro ng Pokémon Ruby at Sapphire (RS) ay katulad din ng mas naunang henerasyon kung saan nakasilip sa perspektibong overhead ang manlalaro. Katulad din ng mga naunang bersyon, ang layunin sa laro ay mahuli ang lahat ng Pokémon sa kinabibilangang rehiyon at matalo ang Elite Four ng mismong rehiyon, kung saan maaaring tanghalin bilang Pokémon Champion ang manlalaro. Narito din ang pagpasok ng mga kriminal na sindikato kung saan ay dapat na talunin sila ng manlalaro upang maipagpatuloy ang kuwento. Nadagdag naman sa mga bagong katangian ng dalawang bersyon ang double battle at mga mas bagong abilidad ng mga Pokémon.

 Mga tala 

 Mga sanggunian 

Kategorya:Larong bidyo noong 2002
Kategorya:Mga laro ng Game Boy Advance